da da da da da da sv da da da da sv da da da en en
Glostrup satte Svanholm på plads - Svanholm Cricketklub
Tirsdag d. 2. juni 2009 kl. 20:18 af Henrik Pfaff
Om det var hævn for Oldboysholdets nedsabling af Glostrups ditto vil stå hen i det uvisse, men førsteholdets kasteangreb kunne intet stille op mod Glostrups hårdtslående og dominerende Peter Poulsen i den skønne Solvangspark
En klinisk Steve de Bolfo (65 not out) og en underholdende Peter Poulsen (86) viste, at Svanholms indledende179/8 mod Glostrup var et utilstrækkeligt bud under de perfekte baneforhold på en solbeskinnet Solvangspark, som må få præmien som Danmarks smukkeste bane.
Svanholms kasteangreb uden Thomas Hansen, der ikke spiller mere i år på grund af en knæskade, var uden bid. Peter Poulsen var særlig forelsket i Svanholms australske legspinner Scott o Brian som blev slået til tre seksere i løbet af sine tre overe (0/30). Mens Peter Poulsen brugte under en time på sine 86 var åbneren Martin Jensen præcis en time om 9 point, men det betød intet, når han havde Poulsen i den anden ende. Jensen blev afløst af Glostrups australier Steve de Bolfo, der ikke er morsom at se på, hvis man ikke er vildt forelsket i et lodret bat. Men han kan klinisk ”malke” et modstanderholds kastning og langsomt bryde dem ned. Han endte med et par seksere fremover for at vise, at det mestrer han faktisk også. Glostrup passerede på 41 overe.
Svanholms indledende 179/8 skyldtes mest Scott O Brians 46, Max Overgårds 35 og Zishan Shahs 31, men mod Glostrups kasteangreb, der nok er Dammarks bedste (selvom det ikke tæller meget internationalt) gik det for langsomt. Således kunne David Borchersen slippe af sted med at kaste 7 overe – 1/9.
Glostrup – Svanholm (2-0). Glostrup vandt med 7 gærder. Svanholm 179/8 (Scott O Brian 46, Max Overgård 35, Zishan Shah 31, Martin Jensen 3/25). Glostrup 184/3 (Peter Paulsen 86, Steve de Bolfo 65x).